शिरीषको कीर्तिमान तोडियो
राष्ट्रिय खुला तथा उमेर समूह प्रतियोगिताको २४ औं संस्करणमा २ सय मिटर फ्रिस्टाइलमा नासिर यह हुसेनले राष्ट्रिय कीर्तिमान बनाएका छन् । 
काठमाडौँ — राष्ट्रिय खुला तथा उमेर समूह प्रतियोगिताको २४ औं संस्करणमा २ सय मिटर फ्रिस्टाइलमा नासिर यह हुसेनले राष्ट्रिय कीर्तिमान बनाएका छन् । सातदोबाटोस्थित अन्तर्राष्ट्रिय खेलकुद परिसरको हातामा रहेको पौडीपोखरीमा आयोजना भएको २ सय मिटर फ्रिस्टाइल स्पर्धामा हुसेनले शिरीष गुरुङको कीर्तिमानलाई भंग गरेका हुन् ।हुसेनले गुरुङले बनाएको २ मिनेट ५.७१ सेकेन्डको कीर्तिमानलाई तोडेका हुन् । हुसेनले सोही स्पर्धामा बिहीबार २ मिनेट ०.९२ सेकेन्डमा पूरा गर्दै कीर्तिमान भंग गरेका हुन् ।दुई दिने प्रतियोगितामा १ सय ६४ खेलाडीले विभिन्न ५० स्पर्धामा प्रतिस्पर्धा गर्दै छन् । यसै प्रतियोगिताबाट चीनको हाङझावमा हुने १९ औं एसियाली खेलकुदका लागि खेलाडीको प्रारम्भिक छनोट गरिने नेपाल पौडी संघले जनाएको छ । जसअन्तर्गत पुरुष/महिलामा ८–८ गरी १६ खेलाडी छनोट गरिने छ ।पौडी संघका अनुसार यो प्रतियोगिता हंगेरीको बुडापेस्टमा जुन १५ देखि २६ तारिखसम्म हुने १९ औं फिना विश्व च्याम्पियनसिपका लागि खेलाडी छनोटको आधार पनि हो । एक–एक पुरुष/महिला खेलाडी विश्व च्याम्पियनसिपलाई छनोट हुने छन् ।